OpenLLM-France/wikimedia huggingface dataset:
# Liu Biao

    En aquest nom xinès, el cognom és Liu.
Liu Biao :
| Xinès tradicional: | Xinès tradicional: | 劉表 |
| Xinès simplificat: | Xinès simplificat: | 刘表 |
Liu Biao (142 - agost del 208), nom estilitzat Jingsheng (景升), va ser un senyor de la guerra i el governador de la Província Jing durant el període de la tardana Dinastia Han de la història xinesa. Va ser membre del clan familiar dels emperadors de la dinastia Han.

## Referències

* ↑ de Crespigny, Rafe. A biographical dictionary of Later Han to the Three Kingdoms (23–220 AD). Brill, 2007, p. 485. ISBN 978-90-04-15605-0.
* ↑ Neo, Frankie Kt. Guan-Yu the Hero: Romance of the Three Kingdoms (en anglès). Trafford Publishing, 2012, p.51-55. ISBN 1466931329.
# Liu Bo Wen

Liu Bo Wen (1 de juliol de 1311 — 16 de maig de 1375), nom de cortesia Bowen, més conegut com a Liu Bowen, era un estrateg militar xinès, filòsof, polític i poeta que vivia a l'últim Yuan i les primeres dinasties Ming. Va néixer al Comtat de Qingtian (en l'actualitat Comtat de Wencheng, Wenzhou, Zhejiang). Va servir com a assessor clau de Zhu Yuanzhang (l'emperador Hongwu), el fundador de la dinastia Ming, en la lluita d'aquest últim per enderrocar la Dinastia Yuan i unificar la Xina sota el seu govern. Liu també és conegut per les seves profecies i ha estat descrit com el "xinès diví Nostradamus ". Ell i Jiao Yu coeditaven el tractat militar conegut com el Huolongjing (manual de drac de foc).

## Referències

* ↑ Jiang, Yonglin. Jiang Yonglin. [2005] (2005). The Great Ming Code: 大明律. University of Washington Press. ISBN 0-295-98449-X, 9780295984490. Page xxxv. The source is used to cover the year only.
* ↑ Pioneer of the Chinese Revolution: Zhang Binglin and Confucianism. Stanford University Press, p. 44–. ISBN 978-0-8047-6664-7.
* 1 2 Windridge, Charles. [1999] (2003) Tong Sing The Chinese Book of Wisdom. Kyle Cathie Limited. ISBN 0-7607-4535-8. pg 124–125.
# Llewellyn Jewitt

Llewellyn Frederick William Jewitt (24 de novembre de 1816 - 5 de juny de 1886) va ser un destacat il·lustrador, gravador i científic natural anglès, autor de The Ceramic Art of Great Britain (1878). El seu material va ser prodigiós i va cobrir una gran varietat d'interessos.

## Biografia

Llewellyn va néixer a Kimberworth, Rotherham, el dissetè i últim fill de l'artista, autor i professor Arthur Jewitt i de la seva dona Martha. La seva educació, la qual s'acostava a la del seu pare, qui era mestre a la Kimberworth Endowed School, va començar a Duffield, Derbyshire.
El nadal de 1838 es va casar amb Elizabeth Sage, filla d'Isaac Sage of Derby. Va tornar ràpidament a Londres el mateix dia per no perdre el seu treball.
Des de 1839 fins a 1845 va ser contractat pel gravador Frederick William Fairholt, per il·lustrar les obres de Charles Knight, i contribuir amb el Pictorial Times, el Saturday Magazine, l'Illustrated London News i Punch. Va treballar al Palau de Buckingham el 1845, dibuixant les habitacions del palau per la preparació dels Interiors de Londres.
Entre 1849 i 1853 va ser cap de bibliotecari a la Biblioteca Pública de Plymouth. Després va tornar al Derbyshire per editar Derby Telegraph. El 1857, Llewellyn Jewitt va esdevenir secretari de la Derby Town and County Museum and Natural History Society i les instal·lacions van ser obertes al públic el dissabte matí. El 1858 la Derby Philosophical Society es va unir amb la Museum Society i es van traslladar a una casa a Wardwick, Derby. Jewitt va fundar el periòdic antiquari The Reliquary i en va ser editor fins a la seva mort el 1886. Va morir a The Hollies, a Duffield el 1886.
Jewitt era membre de la British Archaeological Association i va contribuir a la fundació de l'Associació Arqueològica de Derbyshire el 1878. Era també membre de la Societat d'Antiquaris de Londres, va escriure molts articles sobre antiquaris anglesos i topografia, i va editar el manual de turista Black's Guide to Derbyshire (1872).

## Obra

* The Stately Homes of England Jewitt, L. and Hall, S. C. (Filadèlfia 1878) 2 vols.
* The Ceramic Art of Great Britain (1878) per Llewellyn Jewitt.
* Un altre llibre per Llewellyn Jewitt (anglès)

## Referències

* ↑ Newsletter of the Geological Curators Club Arxivat 2011-07-16 a Wayback Machine., Vol 1, No. 8, 1976. Consultat el 26 de febrer de 2011.
* ↑ Llewellyn Jewitt - Derbyshire Genius (Tom Bates Derbyshire Peak District Author, Writer, Poet) (anglès)
* ↑ Derbyshire Artists - Artists with Derbyshire connections (anglès)

## Enllaços externs

* 12è Butlletí de notícies del Winster Local History Group (anglès)
* 21è Butlletí de notícies del Winster Local History Group (anglès)
# Llac Dauphin

El llac Dauphin es troba a l'oest de Manitoba, prop de la ciutat de Dauphin. Té una superfície de 520 km² i una conca hidrogràfica de 8.400 km². És alimentat per nombrosos rius i rierols i les seves aigües desemboquen al llac Winnipegosis a través del riu Mossy.

## Història

El 1739 François de La Vérendrye, un dels fills de l'explorador i oficial Pierre Gaultier de Varennes i de La Vérendrye, va descobrir aquest llac i el va anomenar Dauphin, en honor a Lluís de França, fill gran del rei Lluís XV de França i Navarra , i la seva dona Maria Leszczyńska.

## Referències

* ↑ «World Lake Database (Dauphin Lake)». Arxivat de l'original el 2015-09-20. [Consulta: 9 gener 2015].
* ↑ Marie-Pierre Harnois. «Noms géographiques du Manitoba». www.gov.mb.ca: Gouvernement de la province du Manitoba. [Consulta: 4 août 2018]. Arxivat 2017-11-18 a Wayback Machine..
# Llac Dilolo

El llac Dilolo està situat a la província de Moxico, al país africà d'Angola, a una altitud mitjana de 1.098 metres sobre el nivell del mar. És el major llac angolès, sent un punt turístic important per a la província de Moxico. A l'àrea circumdant es troba el llac Cameia i el Parc Nacional de Cameia.

## Clima

Setembre és el mes més calorós amb una temperatura mitjana de 32 °C a migdia. Juliol és el mes més fred amb una temperatura mitjana de 8.1 °C per la nit. No existeixen estacions diferents al llarg de l'any, sent una temperatura relativament constant, però canvia dràsticament durant la nit, i durant uns quants dies la temperatura pot arribar a ser tan baixa que es congeli el llac.

## Referències

* ↑ Llac Dilolo a collinsmaps
* 1 2 Lago Dilolo a chinci.com
* ↑ http://www.angolamarket.com/index.php?page=view/article/120/cameia-park Arxivat 2017-12-01 a Wayback Machine.
* ↑ Natura Tours. «Angola». Arxivat de l'original el 2009-10-25. [Consulta: 30 novembre 2017].
# Lliri (Castilló de Sos)

Lliri (en benasquès i català, Llire en aragonès estàndard) és un poble de la comarca aragonesa de la Ribagorça que es troba al municipi de Castilló de Sos, als vessants occidentals del pic Gallinero (2.728 m), a la capçalera del barranc de Lliri, afluent per l'esquerra de l'Éssera. Destaquen com a llocs d'interès són l'Església parroquial d'origen romànic, dedicada a sant Martí i la Casa de la Plana. Lliri pertany al domini lingüístic benasquès. S'hi parla el benasquès meridional, que fa els plurals en -as com en aragonès general. Una bona mostra es pot veure en el següent text:
| « | (aragonès) Un fillo d'este llugá llamau Francisco Ascón ba ganá en la batalla de Lepanto un estandarte als turcos; ixe ome teniba propiedats a Ansils y baixán de bere las propiedats d'Ansils, al pasá per Guayén ba sentí un canto que le ba llamá l'atensión, allá a la roquera aquella. Ba puyá a la roquera y ba trobá en una cobeta mol chiquitina una Birgen allí, la ba pillá, la ba posá al surrón, ba puyá al caball altra begada y ba binre ta Llire | » |
| — Leyenda de la Birgen de Guayén |||

## Referències

* ↑ «Lliri (Castilló de Sos)». Gran Enciclopèdia Catalana. Barcelona: Grup Enciclopèdia Catalana.
* ↑ «Leyenda de la Birgen de Guayén». Orache, n.7, 1987, pàg. 24 [Consulta: 22 juny 2013].
# Llista Patriòtica Ishtar

La Llista Patriòtica Ishtar (àrab: قائمة عشتار الوطنية, Qāʾimat ʿIxtār al-Waṭaniyya) és una coalició electoral assíria que va participar en les eleccions de governadors de l'Iraq del 2009. Estava inspirada pel ministre del govern kurd Sarkis Aghajan Mamendo (cap del CSAP) i formada pels següents partits:
* Consell Popular Caldeu-Siríac-Assiri (CSAPC)
* Partit Democràtic de Bet Nahrain (BNDP)
* Congrés Nacional Caldeu (CNC)
* Unió Patriòtica de Beth-Nahrain (PUBN)
* Moviment Independent de Trobada Al-Suryan (SIGM)
* Assemblea Cultural Caldea
* Notables de Qaraqosh
Aquesta llista va aconseguir dos diputats de governació: a Niniveh Saad Tanios Jaji del SIGM i a Bagdad Gewargis Isho Sada del BNDP. A Bàssora es va retirar i va donar suport a la llista separada del Congrés Nacional Caldeu (CNC) però per dues dotzenes de vots va guanyar el Partit d'Unió Democràtica Caldeu (CDUP).
En les eleccions regionals del Kurdistan del 25 de juliol del 2009 el Consell Popular Caldeu-Siríac-Assiri es va presentar en llista única amb el seu nom, sembla que amb suport del govern regional del Kurdistan. El BNDP, PUBN i SIGM no van participar i el CNC es va aliar al CDUP. La llista del CSAP va obtenir el 53% (quasi el doble que la llista Rafidain del Moviment Democràtic Assiri amb el 28%) i tres escons (Thair Abdahad Ogostin, Susan Yousif Khoshaba i Amer Jajo Yousif).
A les eleccions parlamentàries iraquianes del 2010 el CSAPC va presentar llista separada, i la llista Patriòtica Ishtar va canviar el nom a Llista Democràtica Ishtar formada per:
* Partit Democràtic de Bet Nahrain (BNDP)
* Partit Patriòtic Assiri
* Fòrum Democràtic Caldeu
No va aconseguir cap escó (en canvi el CSAPC en va obtenir dos).

## Referències

* ↑ Overview of Assyrian Slates Running in the 2009 Iraqi Provincial Council Elections, Assyrian International News Agency, 2008-12-23
# Llengua OVS

Una llengua OVS és aquell idioma que tendeix a construir les frases amb l'ordre canònic següent: primer es col·loca el complement o objecte, després el verb principal i per acabar, el subjecte. És una estructura molt poc comuna dins la tipologia lingüística (menys de l'1% del total de llengües mundials), ja que està present únicament en determinades llengües ameríndies. Els creadors de la llengua artificial Klingon van dotar-la d'aquesta estructura justament per fer-la semblar especialment estranya.
En canvi, apareix amb freqüència en construccions passives de diversos idiomes però aquestes llengües no es consideren OVS perquè la passiva no és la frase ordinària i no marcada sinó una derivació des d'una frase activa, que en aquests idiomes no presenta l'ordre esmentat. Igualment pot estar present quan s'altera l'ordre de la frase per fer èmfasi en un element concret.

## Referències

* ↑ Russell Tomlin, "Basic Word Order: Functional Principles", Croom Helm, London, 1986
# Llengua Ts'ün-Lao

Ts'ün-Lao és una llengua tais que es parla a la província de Lai Châu, a la regió nord-oest del Vietnam.

## Referències

* ↑ Ts'ün-Lao a Ethnologue (18a ed., 2015)
* ↑ Hammarström, Harald; Forkel, Robert; Haspelmath, Martin, eds. (2017). "Ts'un-Lao". Glottolog 3.0. Jena, Germany: Max Planck Institute for the Science of Human History.
# Lepturacanthus roelandti

Lepturacanthus roelandti és una espècie de peix pertanyent a la família dels triquiúrids.

## Descripció

* Pot arribar a fer entre 882 i 1.200 mm de llargària total.
* És de color daurat o argent groguenc quan és viu.
* Aleta pectoral lleugerament més llarga que el musell.

## Hàbitat

És un peix d'aigua marina i salabrosa, bentopelàgic i de clima tropical.

## Distribució geogràfica

Es troba al Pacífic occidental: Borneo (Indonèsia).

## Observacions

És inofensiu per als humans.

## Referències

* ↑ Fowler H. W., 1905. New, rare or little known scombroids. Núm. 1. Proc. Acad. Nat. Sci. Phila. v. 56 (for 1904). 757-771.
* ↑ «Entrada a uBio» (en anglès). [Consulta: 8 abril 2020].
* ↑ Catalogue of Life (anglès)
* 1 2 3 4 FishBase (anglès)
* ↑ Chakraborty, A., M.J.P. van Oijen, K.K.P. Lim i Y. Iwatsuki, 2006. Lepturacanthus roelandti (Bleeker, 1860), a valid species of hairtail (Perciformes: Trichiuridae). Ichthyol. Res. 53(1):41-46.
# Leptíctides

Els leptíctides (Leptictida) són un ordre de petits mamífers extints. La seva dentadura mostra que la seva dieta era principalment insectívora o omnívora. A banda del crani i les dents, que són més primitius, és caracteritzen per tenir una anatomia molt especialitzada, incloent-hi potes posteriors molt llargues en comparació amb les anteriors. L'estructura de les seves potes anteriors indica que excavaven sovint a la recerca d'aliment o refugi.
El seu origen com a grup se situa a Nord-amèrica durant el Cretaci superior.

## Taxonomia

Ordre Leptictida
* Incertae sedis
** Gènere Labes (Sigé, 1992)
** Gènere Lainodon (Gheerbrant i Astibia, 1994)
** Gènere Praolestes (Matthew et al., 1929)
** Gènere Wania (Wang, 1995)
* Família Gypsonictopidae (Van Valen, 1967)
** Gènere Gypsonictops (Simpson, 1924)
** Gènere Sikuomys (Eberle et al., 2023)
* Família Leptictidae (Gill, 1872)
** Gènere Leptictis (Leidy, 1868)
** Gènere Leptonysson (Van Valen, 1967)
** Gènere Myrmecoboides (Gidley, 1915)
** Gènere Ongghonia (Kellner i McKenna, 1996)
** Gènere Palaeictops (Matthew, 1899)
** Gènere Prodiacodon (Matthew, 1929)
** Gènere Xenacodon (Matthew i Granger, 1921)
* Família Pseudorhyncocyonidae (Sigé, 1974)
** Gènere Diaphyodectes (Russell, 1964)
** Gènere Leptictidium (Tobien, 1962)
** Gènere Phakodon (Hooker, 2013)
** Gènere Pseudorhyncocyon (Filhol, 1892)

## Referències

* ↑ Gunnell, Bown i Bloch, 2007, p. 82.
* ↑ Ruf et al., 2016, p. 153.
* 1 2 Gunnell, Bown i Bloch, 2007, p. 87.

## Bibliografia

* Gunnell, G. F.; Bown, T. M.; Bloch, J. I. «Leptictida». A: Janis, C. M.; Gunnell, G. F.; Uhen, M. D. Evolution of Tertiary Mammals of North America (en anglès). Volum 2. Cambridge University Press, 2007. DOI 10.1017/CBO9780511541438.007.
* Ruf, I.; Volpato, V.; Rose, K. D.; Billet, G.; Muizon, C. d.; Lehmann, T. «Digital reconstruction of the inner ear of Leptictidium auderiense (Leptictida, Mammalia) and North American leptictids reveals new insight into leptictidan locomotor agility» (en anglès). Paläontologische Zeitschrift, 90, 1, 2016, pàg. 153–171. DOI: 10.1007/s12542-015-0276-2.
# Llista d'alcaldes de Tesà

Els alcaldes del municipi rossellonès de Tesà han estat:
| Data inicial | Fi del mandat | Nom |
| 1790 | 1791 | Josep Llençà |
| 1791 | 1793 | Josep Bosch |
| 1793 Any II | 1797 Any V | Emmanuel Guillemet |
| 1797 Any V | 1800 Any VIII | Isidor Comes |
| 1800 | 1813 | Josep Llense (pare) |
| 1813 | 1831 | Josep Llense (fill) |
| 1831 | 1868 | François Soler Badie |
| 1868 | 1871 | François Soler Foxonet |
| 1871 | 1874 | Sébastien Anglade |
| 1874 | 1884 | Laurent Durand |
| 1884 | 1888 | Laurent Trilles |
| 1888 | 1893 | Joseph Jonqueres |
| 1883 | 1907 | Pierre Carbasse |
| 1908 | 1919 | Jean Cambres |
| 1919 | 1944 | Gabriel Jonqueres |
| 1944 | 1944 | Joseph Jonqueres |
| 1944 | 1945 | Amédée Ripoll |
| 1945 | 1955 | Marc Raynaud |
| 1955 | 1976 | Georges Benezet |
| 1976 | 1983 | Paul Fabre |
| 1983 | 1993 | Bernard Bichot |
| 1993 | 1995 | Charles Batlle |
| 1995 | 1999 | Léonce Cambres |
| 1999 | 2008 | Michel Deumié |
| 2008 | | Jean-Jacques Thibaut |

## Notes

* ↑ François Soler Badie, Jérôme-Joseph-François de noms de fonts, (Tesà, 4 de juliol del 1800 - 9 d'agost del 1868) va ser agricultor-propietari («Arbre genealògic de François Jérome Soler». [Consulta: 1r juliol 2013].) i alcalde de Tesà del 1831 al 1868. En aquesta qualitat va ser distingit amb el grau de cavaller de la Legió d'Honor («Dossier de la Legió d'Honor» (en francès). [Consulta: 1r juliol 2013].) al 10.8.1865.
* ↑ Un descendent de Jean Cambres, Léonce Cambres, va ser prodessor, escriptor i també presidí l'alcaldia de Tesà
* ↑ Jean-Jacques Thibaut (juny del 1962) estudià al "College Joseph Sébastien Pons" (1976-1979), i formà part de la primera promoció ( «Bienvenue aux étudiants grecs». L'Indépendant, 13-05-2015 [Consulta: 1r juliol 2013].) del "Lycée Agricole" de Tesà (1980-1984) («Copains d'avant». [Consulta: 1r juliol 2013].) abans de dedicar-se a l'empresa ("HT Services" de Perpinyà, la immobiliària "4T" de Tesà «Thibaut à Dirigeant.com». [Consulta: 1r juliol 2013].). Fou elegit alcalde pel període 2008-2014.

## Enllaços externs

* Les maires de la comune Arxivat 2013-06-27 a Wayback Machine.
* Llista d'alcaldes de Tesà
# Les Nuits rouges du bourreau de jade

Les Nuits rouges du Bourreau de Jade és una pel·lícula giallo slasher francesa de Hong Kong del 2010 dirigida per Julien Carbon i Laurent Courtiaud. És un thriller i una història de terror eròtic. Els cineastes l'anomenen un giallo de Hong Kong amb misteri, assassinats (sàdics), fetitxisme i dones. La pel·lícula es va presentar al Festival Internacional de Cinema de Toronto 2010 a la Secció Midnight Madness.

## Argument

Hi ha una llegenda d'un botxí que va crear un verí que va portar la mort a través del plaer absolut. Aquesta llegenda es repeteix avui dia quan una dona francesa fuig a Hong Kong després de matar el seu amant i robar-li un vell artefacte que contenia aquest verí. Coneix un mafiós de Taiwan i una assassina epicúria i sàdica, que tots volen aconseguir el preciós verí.

## Repartiment

* Frédérique Bel com a Catherine Trinquier
* Carrie Ng com a Carrie Chan
* Carole Brana com a Sandrine Lado
* Stefan Wong com a Patrick
* Kotone Amamiya com a Tulipa
* Maria Chen com a Flora
* Jack Kao com el senyor Ko

## Reconeixements

Seppuku Paradigm va rebre el premi a la millor banda sonora al XLIII Festival Internacional de Cinema Fantàstic de Catalunya. També fou nominat al Corb d’Argent al millor director al Festival Internacional de Cinema Fantàstic de Brussel·les

## Referències

* ↑ «Red Nights». unifrance.org. [Consulta: 4 novembre 2021].
* ↑ Todd Brown. «TIFF 2010: Extreme Kink In Midnight Madness Selection RED NIGHTS». Screen Anarchy, 19-08-2010. [Consulta: 8 December 2018].
* ↑ Sarah Gopaul. «TIFF '10: Red Nights». Imagery à la carte, 19-09-2010. [Consulta: 8 December 2018].
* ↑ Papa Noel gana en Sitges, El País, 16 de octubre de 2010, consultado el 17 de octubre del mismo año.

## Enllaços externs

* Colin Geddes. «Red Nights [programme note]». Toronto International Film Festival, 2010. Arxivat de l'original el 2010-08-23. [Consulta: 28 juny 2024].
# Les Obaguetes (Perauba)

Les Obaguetes és una obaga del terme municipal de Conca de Dalt, a l'antic terme d'Hortoneda de la Conca, al Pallars Jussà, en territori que havia estat de l'antic poble de Perauba.
Es troben al nord-est dels Rocs del Comeller, al nord de l'extrem nord-occidental del Serrat de Penalta.
# Leònides (metge)

Leònides (en llatí Leonidas, en grec antic Λεωνίδας) va ser un antic metge grec nadiu d'Alexandria que va pertànyer al grup anomenat dels episintètics.
Celi Aurelià el cita, i ell mateix esmenta a Galè pel que segurament devia viure al segle ii i probablement al segle iii. Les seves obres eren principalment sobre temàtica de cirurgia, i només en resten uns petits fragments conservats per Aeci i Paule Egineta, a partir dels quals es pot concloure que tenia molta habilitat pràctica.

## Referències

* ↑ W.A.G., Leonidas a: William Smith (editor), A Dictionary of Greek and Roman Biography and Mythology. Vol. II Boston: Little, Brown & Comp., 1867, p. 753
# Llista d'episodis de Little Britain

La sèrie de televisió anglesa Little Britain consta de tres temporades de deu, set i sis episodis respectivament. A la Gran Bretanya, la primera temporada va començar el 9 de febrer i va acabar el 4 de novembre del 2003. La segona temporada va emetres durant el 19 d'octubre i el 23 de novembre de 2004. La tercera temporada es va emetre del 17 de novembre de 2005 fins al 24 de desembre del mateix any.
A Catalunya, la sèrie s'emet pel canal juvenil 3XL. S'emet des del 21 de maig de 2011 i cada dissabte s'estrena un nou capítol.

## Temporades

| Temporada | Episodis | Duració al Regne Unit | Duració a Catalunya |
| 1 | 10 | 9 de febrer de 2003 - 4 de novembre de 2003 | 21 de maig de 2011 - 9 de juliol de 2011 |
| 2 | 7 | 19 d'octubre de 2004 - 23 de novembre de 2004 | 9 de juliol de 2011 - 23 de juliol de 2011 |
| 3 | 6 | 17 de novembre de 2005 - 24 de desembre de 2005 | 21 de juliol de 2011 - 13 d'agost de 2011 |

## Llista d'episodis
### Primera temporada

| # | # | Títol en català | Data d'estrena al Regne Unit | Data d'estrena a Catalunya |
| 1 | 1 | Pilot | 9 de febrer de 2003 | - |
| 2 | 2 | | 16 de setembre de 2003 | 21 de maig de 2011 |
| 3 | 3 | | 23 de setembre de 2003 | 28 de maig de 2011 |
| 4 | 4 | | 30 de setembre de 2003 | 4 de juny de 2011 |
| 5 | 5 | | 7 d'octubre de 2003 | 11 de juny de 2011 |
| 6 | 6 | | 14 d'octubre de 2003 | 18 de juny de 2011 |
| 7 | 7 | | 21 d'octubre de 2003 | 25 de juny de 2011 |
| 8 | 8 | | 28 d'octubre de 2003 | 2 de juliol de 2011 |
| 9 | 9 | | 4 de novembre de 2003 | 9 de juliol de 2011 |
| 10 | 10 | | Només en DVD | - |

### Segona temporada

| # | # | Data d'estrena al Regne Unit | Data d'estrena a Catalunya |
| 11 | 1 | 19 d'octubre de 2004 | 9 de juliol de 2011 |
| 12 | 2 | 26 d'octubre de 2004 | 16 de juliol de 2011 |
| 13 | 3 | 2 de novembre de 2004 | 16 de juliol de 2011 |
| 14 | 4 | 9 de novembre de 2004 | 14 de juliol de 2011 |
| 15 | 5 | 16 de novembre de 2004 | 23 de juliol de 2011 |
| 16 | 6 | 23 de novembre de 2004 | 20 de juliol de 2011 |
| 17 | 7 | Només en DVD | - |

### Tercera temporada

| # | # | Data d'estrena al Regne Unit | Data d'estrena a Catalunya |
| 18 | 1 | 17 de novembre de 2005 | 21 de juliol de 2011 |
| 19 | 2 | 24 de novembre de 2005 | 27 de juliol de 2011 |
| 20 | 3 | 1 de desembre de 2005 | |
| 21 | 4 | 8 de desembre de 2005 | 2 d'agost de 2011 |
| 22 | 5 | 15 de desembre de 2005 | 3 d'agost de 2011 |
| 23 | 6 | 24 de desembre de 2005 | |
# Llista de catenae de Rea

    En aquest article només es mostra els noms oficials aprovats per la Unió Astronòmica Internacional (UAI).
Aquesta és una llista de catenae amb nom de Rea
* Imatge de Rea (Saturn v) presa per la sonda espacial Cassini a 58.686 km de distància, 2005
* Mapa topogràfic de Rea, 2014

## Llista

Les catenae de Rea porten els noms de personatges i llocs vinculats a mites de la creació de diverses cultures
La latitud i la longitud es donen com a coordenades planetogràfiques amb longitud oest (+ Oest; 0-360).
| Catena | Coordenades | Diàmetre (km) | Epònim | Ref. |
| Koykamou Catena | 70° S, 244° O﻿ / ﻿70°S,244°O﻿ / -70; -244 | 110,00 | Serralada mítica de Nganasan dels samoiedes (Rússia), la primera terra que va emergir de les aigües primordials després de la creació. | WGPSN |
| Mouru Catena | 48° 30′ N, 343° 30′ O﻿ / ﻿48.5°N,343.5°O﻿ / 48.5; -343.5 | 80,00 | Terra santa creada pel déu persa Ahura Mazda (Ormazd); Oasi modern de Mary / Merv, Turkmenistan. | WGPSN |
| Onokoro Catenae | 44° 42′ S, 328° 30′ O﻿ / ﻿44.7°S,328.5°O﻿ / -44.7; -328.5 | 240,00 | Illa de la mitologia japonesa formada per una gota d'aigua que va caure d'una espasa detinguda per les divinitats primordials Izanagi i Izanami. | WGPSN |
| Puchou Catenae | 32° N, 87° O﻿ / ﻿32°N,87°O﻿ / 32; -87 | 620,00 | Muntanya de la mitologia xinesa que va ser atacada pel monstre Kung Chung, cosa que va provocar que s'inclinès l'eix de la Terra. | WGPSN |
| Thebeksan Catena | 39° 30′ S, 174° 00′ O﻿ / ﻿39.5°S,174°O﻿ / -39.5; -174 | 220,00 | Muntanya sagrada en la mitologia coreana, on el déu creador va venir a la terra. | WGPSN |
| Wungaran Catenae | 22° 30′ N, 79° 00′ O﻿ / ﻿22.5°N,79°O﻿ / 22.5; -79 | 350,00 | Lloc on va desembarcar la deessa creadora de Kakadu (nord d'Austràlia) després de creuar el mar (per Malàisia). Allà va conèixer el gegant Wuraka, avantpassat de tots els pobles. | WGPSN |

## Referències

* ↑ Nomenclature Search Results: Rea > Catena / catenae. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).
* ↑ Categories for Naming Features on Planets and Satellites. usgs.gov. Gazetteer of Planetary Nomenclature – International Astronomical Union (IAU) Working Group for Planetary System Nomenclature (WGPSN).